## Uredba izmjeni i dopuni Zakona o platnom prometu u zemlji

### NN 69/1994 (29.9.1994.), Uredba izmjeni i dopuni Zakona o platnom prometu u zemlji

# VLADA REPUBLIKE HRVATSKE

Na temelju članka 1. stavka I. Zakona o ovlasti Vlade Republike Hrvatske
da uredbama ureduje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 27. rujna 1994. donijela

## UREDBU

### IZMJENI I DOPUNI ZAKONA O PLATNOM PROMETU U ZEMLJI

Članak 1.

U Zakonu o platnom prometu u zemlji ("Narodne novine, br. 27/93
i 13/94) članak 25. mijenja se i glasi:

"Plaćanje s računa, u smislu odredbi članka 3. ovog Zakona, provodi
se do veličine pokrića na računu. Pokrićem se smatra raspoloživi saldo
na računu od prethodnog dana, uvećan za priljev sredstava tijekom dana
i sredstava kredita na podlozi ugovora o tekućem računu s depozitnom institucijom
u smislu članka 13. stavka 3. ovog Zakona, a umanjen za plaćanja u tom
danu do časa utvrđivanja pokrića.

Ako se plaćanje provodi pravnoj ili fizičkoj osobi čija se sredstva
po viđenju na njenom računu uključuju u depozit druge depozitne institucije,
različite od platiteljeve, kraj uvjeta pokrića premda odredbama stavka
1. ovog članka, mora biti zadovoljen i uvjet da istodobno na žiro-računu
njegove depozitne institucije postoji potražni saldo najmanje u veličini
kojom treba zadužiti žiro-račun platitelja".

Članak 2.

Iza članka 25. dodaju se novi članci 25a i 25b koji glase:

"Članak 25a Ako nakon dnevne obrade naloga u Zavodu, eventualnog
angažiranja kredita na tržištu novca i dobivanja kredita od Narodrke banke
Hrvatske temeljem njezine odluke o odobravanju kredita bankama za održavanje
dnevne likvidnosti, depozitna institucija iskaže nepokriveni saldo na njenom
računu, Zavod će idući radni dan započeti kontrolu primjene odredbe članka
25. stavka 2. ovog Zakona.

Ako se zbog kontrole primjene odredbi članka 25. stavka 2. ovog Zakona
ne mogu provoditi zadana plaćanja Zavod o tome izvještava Narodnu banku
Hrvatske i dotičnu depozitnu instituciju.

Članak 25b.

Zaduženje računa iznad ograničenja iz članka 25. stavka 2. ovog Zakona
i odobrenje računa korisnika plaćanja moguće je samo do veličine i do isteka
roka vraćanja interventnih sredstava koja odobrava Narodna banka Hrvatske
depozitnoj instituciji temeljem posebne odluke koju donosi guverner Narodne
banke Hrvatske. O eventualnom produženju roka vraćanja interventnih sredstava
depozitnoj instituciji iz stavka 1. ovog članka Narodna banka Hrvatske
izvještava Zavod. Ako depozitna institucija nakon dospjeća ne vrati sredstva
iz prvog priljeva na račun, Zavod ispostavlja nalog i provodi naplatu u
korist Narodne banke Hrvatske. Nakon vraćanja interventnih sredstava Zavod
obustavlja kontrolu primjene odredbi članka 25. stavka 2. ovog Zakona za
tu depozitnu instituciju".

Članak 3.

U članku 29. stavak 1. mijenja se i glasi: "Novčana sredstva sudionika
koja se evidentiraju na računima kod Zavoda dnevno se uključuju kao depozit
po viđenju u račun samo jedne depozitne institucije na podlozi ugovora
o deponiranju sredstava Sudionik može u Zavodu otvoriti više računa za
redovito poslovanje ako želi biti deponent u više depozitnih institucija".

Članak 4.

Članci 30. i 31. brišu se.

Članak 5.

U članku 33. stavku 1. iza riječi "primila" dodaju se riječi
"ako su ispunjeni uvjeti iz ovog Zakona". Nakon stavka 2. dodaju
se dva nova stavka 3. i 4. koji glase "Naloge koje se nije moglo provesti
zbog neispunjavanja uvjeta iz članka 25. ovog Zakona, evidentiraju se u
ovlaštenoj organizaciji prema vremenskom redosljedu primitka, i tim redom
ih se provodi čim se ispune uvjeti iz ovog Zakona, ili ih se vraća nalogodavatelju
ako on to traži. Ako je zbog ograničenja iz ovog Zakona moguće provesti
samo dio naloga, ovlaštena organizacija izvještava o tome dotičnu depozitnu
organizaciju, koja u dogovoru sa svojim deponentima određuje redosljed
provođenja i o tome izvještava nadležnu ovlaštenu organizaciju".

Članak 6.

Potanje naputke za provedbu ove Uredbe koji se odnose na postupanje
Zavoda i vlasnika računa otvorenih u Zavodu donosi glavni direktor Zavoda.

Članak 7.

Stupanjem na snagu ove Uredbe prestaje važiti odredba članka 1. Uredbe
o dopuni Zakona o platnom prometu u zemlji ("Narodne novine",
broj 13/94).

Članak 8.

Ova Uredba stupa na snagu danom objave u "Narodnim novinama",
a primjenjuje se od dana stupanja na snagu naputka iz članka 6. ove Uredbe.

Klasa : 450-08/94-01/02

Urbroj : 5030105-94-9

Zagreb, 27. rujna 1994.

Predsjednik

**Nikica Valentić, v. r.**

Uredba, NN 69/1994-1198